Gandia rep estudiants d'FP de Laval perquè facen les pràctiques a quatre restaurants de la ciutat
14 gener 2025

## Gandia rep estudiants d'FP de Laval perquè facen les pràctiques a quatre restaurants de la ciutat14 gener 2025Última actualització: 14 gener 2025

![](../gestion/img/15fe59e4db61b5fc7f32187204af1cb0a864d27710482af5ca1bbdea686e9817.JPG)  
  

La regidora delegada d'Agermanaments, **Liduvina Gil**; el professor del lycée Robert Bouran de Laval (França), **Dominique Ménager**, i els seus alumnes d'FP, Jaques, Kevin, Anna i Léo, han comparegut en roda de premsa per informar que els estudiants tindran l'oportunitat de fer les seues pràctiques en quatre empreses de la ciutat durant el pròxim mes.

  
Gil ha destacat que aquest any fa quaranta-sis anys de l'agermanament amb la ciutat francesa, un fet que permet una nova edició d'aquest intercanvi d'experiències. “_Som una ciutat turística, acollidora i saludable, entre molts altres aspectes, i també mantenim des de fa anys un compromís ferm amb la formació pràctica dels futurs professionals_".

L'edil ha explicat que els alumnes desenvoluparan la seua tasca als restaurants El Telero, Vins i Més, Primera Estació i Ca Marc, i ha agraït als seus propietaris la implicació en aquesta nova edició.

"_Aquestes pràctiques ajuden a completar la seua formació professional i permeten als alumnes millorar el seu nivell de castellà alhora que els restaurants també es beneficien dels coneixements a la restauració d'un altre país_" ha finalitzat Gil.

D'altra banda, Ménager ha mostrat la seua satisfacció per poder continuar participant aquest programa i ha destacat que en un món cada vegada més globalitzat aquestes iniciatives beneficien totes les parts implicades. Per part seua, els alumnes han agraït l'acollida i l'oportunitat que els han brindat aquests quatre restaurants.

[Twittear](https://twitter.com/share)